**DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ, PANDĖLIO IR PANEMUNĖLIO UNIVERSALIŲ DAUGIAFUNKCIŲ CENTRŲ IR PEDAGOGINĖS PSICHOLOGINĖS TARNYBOS DIREKTORIŲ 2017 METŲ VEIKLOS ATASKAITOMS**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, 266 punktu, Rokiškio rajono savivaldybės taryba n u s p r e n d ž i a,

pritarti Rokiškio rajono savivaldybės lopšelių-darželių, Pandėlio ir Panemunėlio universalių daugiafunkcių centrų ir pedagoginės psichologinės tarnybos vadovų 2017 metų veiklos ataskaitoms:

Juodupės lopšelio-darželio (pridedama);

Obelių lopšelio-darželio (pridedama);

Pandėlio universalaus daugiafunkcio centro (pridedama);

Panemunėlio universalaus daugiafunkcio centro (pridedama);

Rokiškio lopšelio-darželio „Nykštukas“ (pridedama);

Rokiškio lopšelio-darželio „Pumpurėlis“ (pridedama);

Rokiškio lopšelio-darželio „Varpelis“ (pridedama);

Rokiškio pedagoginės psichologinės tarnybos (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**DĖL TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ, PANDĖLIO IR PANEMUNĖLIO UNIVERSALIŲ DAUGIAFUNKCIŲ CENTRŲ IR PEDAGOGINĖS PSICHOLOGINĖS TARNYBOS DIREKTORIŲ 2017 METŲ VEIKLOS ATASKAITOMS“**

**AIŠKINAMASIS RAŠTAS**

2018 m. kovo 23 d.

Rokiškis

**Parengto sprendimo** **projekto tikslas ir uždaviniai.** Pritarti rajono švietimo įstaigų: lopšelių-darželių, universalių daugiafunkcių centrų, pedagoginės psichologinės tarnybos vadovų 2017 metų ataskaitoms.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 19 punktas (išimtinė savivaldybės tarybos kompetencija – biudžetinių įstaigų vadovų ataskaitų priėmimas), Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102.

**Sprendimo projekto esmė.** Ataskaitose pateikiamos bendros žinios apie įstaigas, vaikus / mokinius, pedagogus, 2017 metais vykdytus projektus, gautą finansavimą, tikslų ir uždavinių įgyvendinimą. Ataskaitose iškeltos problemos.

**Galimos pasekmės priėmus siūlomą tarybos sprendimo projektą:**

teigiamos − bus įvykdyta savivaldybės tarybos kompetencija, reglamentuota Lietuvos Respublikos vietos savivaldos įstatyme − ,,biudžetinių įstaigų vadovų ataskaitų priėmimas“;

neigiamos − neigiamų pasekmių priėmus sprendimą nenumatoma.

**Kokia sprendimo nauda Rokiškio rajono gyventojams.** Įpareigoja švietimo įstaigų vadovus parengti metines įstaigos veiklos analizes, kuriose atsispindi ir vadovų asmeninės iniciatyvos ir pastangos tobulinant įstaigos ugdymo kokybę ir materialinės bazės turtinimą. Vadovai ataskaitas pateikia įstaigų taryboms, turi gauti jų pritarimą. Visa tai užtikrina viešumą ir skaidrumą.

**Finansavimo šaltiniai ir lėšų poreikis.** Papildomų biudžeto išlaidų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalimi numatytais veiksniais.

Švietimo skyriaus vyriausioji specialistė Jolita Geidanienė